Nobeta Edaletî ya ke HDPyî dima ke dest nîya wekilîya Omer Faruk Gergerlîogluyî ser Meclîs de daye destpêkerdene, roja 2. de dewam kena.
Gergerlîogluyî reyde xeylêk wekîlê HDPyî salona kombîyayîşî ya wekîlan de nobeta xo rê dewam kenê. Salone de pankarta bi nuşteyê 'Nobeta Edaletî' ameye dardekerdene.
Serê sibayî Wekîlê CHPyî yê Konya Abdulatîf Şenerî wekîlî zîyaret kerdî. Şenerî hem seba betalkerdişê wekilîya Gergerlîogluyî hem zî seba dewaya qefilnayîşî HDPyî rê xemgînîya xo pêşkêş kerde.
